# Decret del Ple del Consell pel qual hom aprova el canvi de nom del Municipi de Játiva pel de Xàtiva

DECRET del Ple del Consell pel qual hom aprova el canvi de nom del Municipi de Játiva pel de Xàtiva.
Vist l'expedient instruït per l'Ajuntament de Játiva per al canvi de nom actual pel de Xàtiva.
RESULTANT: Que l'Ajuntament de Játiva, en sessió plenària celebrada amb el quòrum legal del dia 6 de setembre de 1979 va aprovar l'expedient instruït per a sol·licitar el canvi de nom actual del municipi pel de XÀTIVA, a fi d'adequar el nom castellanitzat del municipi a la toponímia valenciana.
RESULTANT: Que l'expedient va estar exposat al públic per termini reglamentari sense que contra aquest no es presentàs cap reclamació. RESULTANT: Que la Diputació Provincial de València no ha emés el seu dictamen, el qual li va ser sol·licitat per la Conselleria de l'Interior en escrit número 580 de 2 d'octubre de 1979. RESULTANT: Que a l'expedient s'uneix al dictamen de N'Agustí Ventura Conejero, Catedràtic de Llatí, en el qual es demostra la correcció de la denominació que se sol·licita, així com la fotocòpia d'un Decret de les Corts Generals congregades a la ciutat de Cadis per les quals s'ordena "que se restituya a la ciudad su antiguo nombre de XÀTIVA". CONSIDERANT: Que dels documents o informes obrants a l'expedient es desprèn la conveniència de dur a terme el canvi de nom sol·licitat, no sols per l'aspiració del veïnat, sinó pels antecedents històrics de la denominació, segons es desprén del dictamen emés i del Decret de les Corts Generals datat a Cadis en octubre de 1811.
CONSIDERANT: Que l'acord municipal ha estat adoptat amb el quòrum exigit per l'article 303 de la Llei de Règim Local. CONSIDERANT: Que en no emetre dictamen la Diputació Provincial de València, haurà d'estar-se a allò que disposa l'article 86 de la Llei de Procediment Administratiu de 17 de juliol de 1958. CONSIDERANT: Que a tenor del que disposen els articles 1.$^{er}$-2-3 del Reial Decret 695/1979, de 13 de febrer, i 5$^é$-2-3 del Decret del Consell del País Valencià de 21 d'agost de 1979 correspon la resolució del present expedient al Ple del Consell del País Valencià.
Article únic.—El Ple del Consell, en la seua reunió del dia 7 de gener de 1980, a proposta de la Conselleria de l'Interior, va acordar per unanimitat aprovar el canvi de nom del Municipi de JÁTIVA, de la província de València pel nom de XÀTIVA.
Donat al Palau de la Generalitat, ciutat de València, a 7 de gener 1980.

## Decrets que regulen l'alteració dels topònims valencians

* Decret 74/1984, de regulació de l'alteració del nom dels municipis valencians
* Decret 58/1992, de regulació de l'alteració del nom dels municipis valencians

## Enllaços relacionats amb el decret i el municipi

* La publicació del decret al Butlletí Oficial del Consell del País Valencià, BOCPV
* El municipi de Xàtiva a la Viquipèdia
* La pàgina web de l'Ajuntament de Xàtiva

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d’ús i ensenyament del valencià
* Pàgina web del Diari Oficial de la Comunitat Valenciana, DOCV, que quan es va publicar aquest decret era el Butlletí Oficial del Consell del País Valencià, BOCPV